Diari Oficial de la Generalitat Valenciana


Sumari del DOGV 9149, del 12-08-2021 (2021/8078)

Informació pública de la suspensió de llicències i altres instruments d'intervenció en matèria d'urbanisme i activitats que tinguen per objecte la implantació de centrals fotovoltaiques i de parcs eòlics inclosos en l'àmbit del sòl no urbanitzable.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8078


Data del document
:   21-07-2021

Organisme emissor
:   Ajuntament d'Onil

Tipus de document
:   Anunci

Descriptors 

:   * Onil
    * pla d'urbanisme

Informació pública de la suspensió de llicències i altres instruments d'intervenció en matèria d'urbanisme i activitats que tinguen per objecte la implantació de centrals fotovoltaiques i de parcs eòlics inclosos en l'àmbit del sòl no urbanitzable. [2021/8078]  
El Ple de l'Ajuntament d'Onil, en la sessió ordinària de 9 de juliol de 2021, va adoptar, entre altres, el següent acord:  
  
«Primer. Acordar la suspensió de qualssevol llicències, autoritzacions i instruments d'intervenció en matèria d'urbanisme i activitats, així com les sol·licituds d'informe-certificat urbanístic municipal, relatiu a la compatibilitat del projecte amb el planejament i les ordenances municipals, previst en l'article 19 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, que tinguen per objecte la implantació de centrals fotovoltaiques i de parcs eòlics inclosos en l'àmbit del sòl no urbanitzable del terme municipal d'Onil, amb la finalitat de facilitar l'estudi i, si és el cas, reforma, de l'ordenació urbanística aplicable, i regular l'ús i la implantació de les instal·lacions esmentades en aquest àmbit.  
La suspensió establida en l'apartat anterior no afectarà les instal·lacions particulars que tinguen per objecte la producció d'energia per a l'autoconsum dels habitatges unifamiliars aïllats situats en sòl no urbanitzable.  
La suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla. Després de l'exposició al públic del pla en tramitació, es reprendrà la suspensió fins que es complete el termini de dos anys màxim. En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació.  
L'àmbit afectat per la suspensió és el següent: sòl no urbanitzable del terme municipal d'Onil.  
  
Segon. Publicar el present acord en el Diari Oficial de la Generalitat Valenciana i en la seu electrònica d'aquest ajuntament, que recollirà expressament els àmbits i tipus de llicències afectades per la suspensió.  
  
  
Tercer. Notificar el present acord de suspensió de la tramitació i de l'atorgament de llicències a tots els peticionaris de llicències sol·licitades amb anterioritat a la publicació d'aquesta suspensió, i posar de manifest el dret que els assisteix a ser indemnitzats si foren denegades les sol·licituds de llicència presentades i que s'haurien d'haver atorgat si no s'haguera produït canvi d'ordenació, pel cost del projecte, i tornar, així mateix, els tributs i càrregues que s'hagueren reportat, si escau, en atenció a l'article 65.3 de la Llei 5/2014, d'ordenació del territori, urbanisme i paisatge, de la Comunitat Valenciana.  
  
Quart. Autoritzar l'alcaldessa per a aprovar quantes disposicions siguen necessàries per a l'adequada execució d'aquest acord.»  
  
Onil, 21 de juliol de 2021.- L'alcaldessa presidenta: Humildad Guill Fuster.